Denis Mukwege on selle aasta Sahharovi mõttevabaduse auhinna laureaat. Kongo DVst pärit günekoloog ravib seksuaalvägivalla ohvreid.
Euroopa Parlamendi liikme Urmas Paeti sõnul on Denis Mukwegele Sahharovi preemia andmine on väga inimlik ja õigeaegne. “Naistevastane vägivald on jätkuvalt väga laialt levinud kõigis maailma piirkondades. Dr Mukwege on selle ebanormaalsusega võitlemisel ja konkreetsete inimeste aitamisel ja elule tagasitoomisel teinud väga palju,” ütles Paet.
Paet lisas, et naistevastase vägivallaga võitlemisse peavad panustama kõik südamega inimesed. “Olgu see siis sallimatus perevägivalla suhtes või massivägistamisjuhtude viimine Rahvusvahelisse Kriminaalkohtusse,” lisas ta.